ΚΟΙΝΗ ΔΡΑΣΗ της 27ης Απριλίου 1998 που θεσπίζει το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση σχετικά με τη χρηματοδότηση ειδικών σχεδίων υπέρ των εκτοπισθέντων προσώπων που έχουν βρει προσωρινή προστασία στα κράτη μέλη και των αιτούντων άσυλο (98/304/ΔΕΥ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο β) και το άρθρο Κ.8 παράγραφος 2,

Εκτιμώντας:

ότι τα κράτη μέλη θεωρούν την πολιτική στον τομέα του ασύλου ως θέμα κοινού ενδιαφέροντος 7

ότι η ανάληψη δράσης υπέρ των εκτοπισθέντων προσώπων που έχουν βρει προσωρινή προστασία στα κράτη μέλη και των αιτούντων άσυλο μπορεί να βελτιώσει τους όρους εκούσιου επαναπατρισμού των προσώπων αυτών και ότι είναι αναγκαίο να υπολοιηθούν ειδικά σχέδια σε πειραματική βάση, με προοπτική τη θέσπιση νομικής πράξης για την ανάληψη περαιτέρω δράσεων στον τομέα αυτόν, εφόσον χρειαστεί,

ΘΕΣΠΙΖΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

1. Κατά τη διάρκεια του 1998, θα υλοποιηθούν σε πειραματική βάση ειδικά σχέδια με σκοπό τη διευκόλυνση του εκουσίου επαναπατρισμού των εκτοπισθέντων προσώπων που έχουν βρει προσωρινή προστασία στα κράτη μέλη και των αιτούντων άσυλο.

2. Τα μέτρα αυτά πρόκειται αρχικά να καλύψουν τους ακόλουθους τομείς:

- εκπαιδευτικές διευκολύνσεις για τα ενδιαφερόμενα πρόσωπα ηλικίας κάτω των δεκαοκτώ ετών,

- επαγγελματική κατάρτιση,

- ενημέρωση για την οικονομική και διοικητική κατάσταση στη χώρα καταγωγής τους με βασικό στόχο τη διευκόλυνση της επανένταξής τους στη χώρα τους,

- σχέδια αναπτυσσόμενα σε σχέση με την αδελφοποίηση τοπικών διοικητικών περιφερειών,

- ενίσχυση της μεταφοράς.

Άρθρο 2

Το συνολικό κόστος των ειδικών σχεδίων δεν θα υπερβαίνει τα 13 εκατομμύρια Ecu.

Άρθρο 3

Τα ειδικά σχέδια χρηματοδοτούνται από το γενικό προϋπολογισμό των Ευρωπαϊκών Κοινοτήτων.

Άρθρο 4

1. Όσον αφορά τις χρηματοδοτήσεις κάτω των 200 000 Ecu, η Επιτροπή τηρεί το Συμβούλιο ενήμερο για τον αριθμό αιτήσεων που λαμβάνει για τη χρηματοδότηση ειδικών σχεδίων, για τις αρχές που εφαρμόζει κατά την παροχή της υποστήριξής τους και για τα αποτελέσματά τους.

2. Όσον αφορά χρηματοδοτήσεις ίσες ή ανώτερες των 200 000 Ecu και κάτω του 1 εκατομμυρίου Ecu, η Επιτροπή επικουρείται από επιτροπή απαρτιζόμενη από ένα αντιπρόσωπο ανά κράτος μέλος, της οποίας προεδρεύει αντιπρόσωπος της Επιτροπής. Η Επιτροπή υποβάλλει στην εν λόγω επιτροπή τον κατάλογο των σχεδίων που της έχουν υποβληθεί. Η Επιτροπή επισημαίνει τα σχέδια τα οποία επιλέγει και αιτιολογεί την επιλογή της. Η επιτροπή, αποφαινόμενη με την πλειοψηφία που προβλέπεται στο άρθρο Κ.4 παράγραφος 3 δεύτερο εδάφιο της συνθήκης, γνωμοδοτεί σχετικά με τα διάφορα σχέδια εντός δύο εβδομάδων. Ο πρόεδρος δεν ψηφίζει. Η γνώμη καταχωρείται στα πρακτικά 7 επιπλέον, κάθε κράτος μέλος έχει δικαίωμα να ζητήσει καταχώρηση της θέσης του στα εν λόγω πρακτικά. Η Επιτροπή λαμβάνει πλήρως υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

3. Όσον αφορά χρηματοδοτήσεις ίσες ή ανώτερες του 1 εκατομμυρίου Ecu, η Επιτροπή υποβάλλει στην επιτροπή της παραγράφου 2 κατάλογο των σχεδίων που της έχουν υποβληθεί. Η Επιτροπή επισημαίνει τα σχέδια τα οποία επιλέγει και αιτιολογεί την επιλογή της. Η επιτροπή, αποφαινόμενη με την πλειοψηφία που προβλέπεται στο άρθρο Κ.4 παράγραφος 3 δεύτερο εδάφιο της συνθήκης, γνωμοδοτεί σχετικά με τα διάφορα σχέδια εντός δύο εβδομάδων. Ο πρόεδρος δεν ψηφίζει. Εάν μέσα σ' αυτή την προθεσμία η επιτροπή δεν γνωμοδοτήσει ευνοϊκά, η Επιτροπή είτε αποσύρει το (τα) σχετικό(-ά) σχέδιο(-α) ή το (τα) υποβάλλει, με τη σχετική γνώμη της επιτροπής, στο Συμβούλιο, το οποίο, αποφαινόμενο με την πλειοψηφία που προβλέπεται στο άρθρο Κ.4 παράγραφος 3 δεύτερο εδάφιο της συνθήκης, αποφασίζει εντός ενός μηνός.

Άρθρο 5

Η Επιτροπή τηρεί ενήμερο το Συμβούλιο για τα αποτέλεσματα των ειδικών σχεδίων που χρηματοδοτούνται από το γενικό προϋπολογισμό των Ευρωπαϊκών Κοινοτήτων, προκειμένου να εκτιμήσει τη δυνατότητα ανάπτυξης δράσης στον τομέα αυτόν με βάση την κατάλληλη νομική πράξη.

Άρθρο 6

Η παρούσα κοινή δράση αρχίζει να ισχύει από την ημέρα της θέσπισής της.

Εφαρμόζεται μέχρι το τέλος του έτους 1998.

Άρθρο 7

Η παρούσα κοινή δράση δημοσιεύεται στην Επίσημη Εφημερίδα.

Λουξεμβούργο, 27 Απριλίου 1998.

Για το Συμβούλιο

Ο Πρόεδρος

R. COOK